钦定古今图书集成/明伦汇编/闺媛典/第043卷 > 皇清 > 锺公球妻文氏
## 钦定古今图书集成/明伦汇编/闺媛典/第043卷 > 皇清 > 锺公球妻文氏

按《高要县志》：文氏，锺公球妻。夫得痿病，家贫不能具汤药，文织席供之，百方不治。一日，医云：人肉可愈，文割股饲之，夫不知也。迨创溃不能起。夫询其女，始得状，为涕泣。文曰：“君未有嗣，倘愈而举一子，吾死瞑目矣。不然，生亦何益。” 然究无济于夫，乡妇闻而化者甚众。